Morven Christie
D'Morven Christie, gebuer den 1. September 1981 zu Helensburgh a Schottland, ass eng brittesch Theater- a Filmschauspillerin.

Si ass gebuer zu Helensbuerg an huet an der Kannerzäit zu Glasgow an zu Aviemore gelieft. D'Christie huet op dem Drama Centre London Drama studéiert. Si huet hir Carrière a Filmer 2004 ugefaangen.

D'Schauspillerin ass bekannt mat der Roll als Alison Hughes an der BBC-Dramaserie The A Word (2017), an och mat hir Rollen an den Tëleesserië Grantchester (2014-17) a The Replacement (2017). 2017 gouf si fir e BAFTA Scotland Award nominéiert (Nominatioun: Best Actress - Television).

Als Theaterschauspillerin, gouf d'Morven Christie bekannt mat der Roll als Juliet an der Tragedie Romeo and Juliet (Versioun 2006 vum Royal Shakespeare Theatre).

D'Christie huet eng Zäit zu London gelieft an haut wunnt si zu Glasgow. Si ass och eng Twitter-Bloggerin a Feminismus-Aktivistin.

Filmographie (Auswiel) 
 2005: House of 9
 2006: The Flying Scotsman
 2009: The Young Victoria
 2012: Twenty Twelve (Tëleesserie, 7 Episoden)
 2012: Shell
 2012: Hunted (Tëleesserie, all Episoden)
 2014: Lilting
 2014-17: Grantchester (Tëleesserie, all Episoden)
 2016-17: The A Word (Tëleesserie, all Episoden)
 2017: The Replacement (Tëleesserie, all Episoden)

Um Spaweck 

Blogger
Gebuer 1981
Schottesch Filmschauspillerinnen
Schottesch Theaterschauspillerinnen
Fraerechtlerinnen